Han har vært utenriksråd og statssekretær i Utenriksdepartementet i Jan P. Syses regjering (1989–1990). Han er utdannet siviløkonom fra Universitetet i Lund. Svedman har vært ekspedisjonssjef i UD og minister ved Norges ambassade i Washington, ambassadør i Tel Aviv, og ambassadør i Paris. Fra 2007 til 2014 var han ambassadør i Berlin. Deretter var han sjeføkonom i Utenriksdepartementet frem til han ble utnevnt som president i ESA i 2015.